**Наша ученица Моника Миљковић међу 30 најбољих ђака генерације из Србије и Републике Српске**

Наша ученица Моника Миљковић, као ђак генерације 2018/2019, успела је да се нађе међу 30 најбољих у конкуренцији више од 600 ђака генерације из целе Србије и Републике Српске!

Овај успех омогућио је Моники да освоји ​бесплатно школовање на [ITAcademy](https://www.it-akademija.com/) и тако настави да се образује у складу са својим амбицијама и потенцијалом.

Управа и сви запослени у Економској школи Ниш, поносни су на Монику​ и овом приликом јој честитамо на великом успеху и желимо много среће у будућем школовању. Уверени смо да ће Моника искористити све своје потенцијале и надамо се да ће бити пример осталим ђацима наше школе. [Савремена основна школа](https://www.savremena-osnovna.edu.rs/) као део компаније LINK group се придружује честиткама на заслужено освојеним бесплатним школовањима.

Ваша другарица и наш ђак једна је од [30 изабраних ђака генерације](https://www.it-akademija.com/akcija/besplatno-skolovanje-itacademy-kraljevska-fondacija/) којима ће финансијска подршка за једногодишње школовање на ITAcademy бити уручена у септембру на свечаном пријему на Белом двору.

Подсетимо, краљевска породица Карађорђевић, престолонаследник Александар и принцеза Катарина, угостили су на Белом двору више од 600 најбољих матураната из Србије и Републике Српске на пријему који се одржава већ осамнаесту годину заредом.

Том приликом је компанија LINK group, као партнер Фондације Њ.К.В. Престолонаследника Александра Карађорђевића, објавила лепу вест о додели 30 бесплатних школовања за једногодишње програма на ITAcademy..

Сви заинтересовани ђаци генерације су до 17. јула слали пријаве, у којима је требало да се представе у најбољем светлу и наведу на који начин ће школовање на ITAcademy искористити за своје усавршавање и даље напредовање, а након процеса селекције изабрано је 30 најбољих кандидата.

Моника Миљковић се нашла међу одабранима и кроз једногодишње школовање на ITAcademy добиће прилику да стекне знања и вештине за нека од најтраженијих и [најплаћенијих занимања данашњице](https://www.it-akademija.com/birajte-sest-odseka-it-strucnost-zvanicna-zvanja-eksperata). Наставу ће пратити онлине, преко најсавременије платформе за учење.

Свим ђацима генерације који су освојили бесплатно школовање на располагању су различити курсеви у оквиру наставног програма који одаберу, а у сваком тренутку свог школовања имаће на располагању како помоћ професора, тако и помоћ Центра за развој каријере уколико су им потребни савети за додатно усавршавање, проналажење посла и додатну [мотивацију за учење](https://www.savremena-osnovna.edu.rs/motivacija-za-ucenike/).

Прошле године су ђаке највише интересовали [курс за програмере](https://www.it-akademija.com/kurs-programiranja) и [веб дизајн курс](https://www.it-akademija.com/web-design-program-obrazovanja).

По завршетку једногодишњег школовања ђаци ће имати прилику да полажу за неке од најпрестижнијих међународно признатих сертификата.